钦定古今图书集成/理学汇编/学行典/第102卷 > 朱子大全集六 > 《答陈肤仲》
## 钦定古今图书集成/理学汇编/学行典/第102卷 > 朱子大全集六 > 《答陈肤仲》

“讲说次第，且如此亦得。但终是平日不曾做得工夫，
今旋捏合，恐未必能有益耳。又有本不欲为而卒为
之，本欲为而终不能为者，此皆规模不定，持守不固
之验。凡事从今更宜审细，见得是当，便立定脚跟，断
不移易，如此方立得事。若只如此轻易浮泛，终何所
成！不但教导一事也。絜矩更无可疑，且更详味，须破
得旧说，方立得新说。不然，只是看得未透，未可容易
下语也。近觉朋友读书，多是苟简，未曾晓会得，便只
如此打过，何况更要它！更将已晓会得处反复玩味，
言外别见新意，决是有所不能矣。”以此理会文字，只

十分透彻，少慰衰朽之望乎！”《西铭》后题是去年未离
家时所题，后来不能去得。然此是道理所系，我且直
之，固不容有所避也。仁仲所说，因书报及，谩欲知耳。
所云不必置辨，今时流俗例为此说，乃自是见道理
不明，才有此说，便有此说之害。如许行之并耕，白圭
之治水，二十取一，若似今人所见，则《孟子》亦何用与
之辨耶？《释尊仪》《政和五礼》中“陈设行事”两条中有自
相抵牾处，不知曾见此失否？向在南康，曾有申礼部
状，论之颇详。今未必有本，但细考之可见。王伯照本
却未见有，便幸录寄，并所定须蒙见寄，更加参考，方
可刊行也。《政和礼》只首章“仲秋”下便疏脱，旧见《申明》
中已改正。近写得一本，却是此条。如有旧日颁降印
本可检看，不然即托人于太常问之也。《学记》本当作。
但近日道学朋党之论方起，著甚来由，立此标榜，招
拳惹踢耶？已展者不可缩，此却容斟酌耳。又况韩文
公脚下不是做文章处，为人指笑，却怪他不得也。